[Foto’s] Betogers maak amok in Durbanŉ Groep betogers het Maandagoggend die strate in die noorde van Durban ingevaar en verskeie paaie versper. Foto: Marshall Security. ŉ Groep betogers het Maandagoggend die strate in die noorde van Durban ingevaar en verskeie paaie versper en voertuie aan die brand gesteek. Die beweerde diensleweringsbetogings het in die Sea Cow Lake-omgewing en KwaMashu uitgebreek en verkeer na die Springfield-nywerheidspark, waar duisende mense werk, beïnvloed. Athlenda Mathe, woordvoerder van Netcare 911, het gesê een persoon is in ŉ ernstige maar stabiele toestand nadat hy omstreeks 10:30 geskiet is. Dit is nog nie duidelik of hy ŉ betoger is en wie op hom geskiet het nie. Kyle van Reenen, woordvoerder van Marshall Security, het gesê beamptes van die veiligheidsmaatskappy is op die toneel en het foto’s van ŉ motor en ŉ vragmotor se tenkwa geneem wat aan die brand gesteek is. Supt. Sbonelo Mchunu, woordvoerder van die eThekwini-metropolisie, het gesê die betoging het omstreeks 04:00 begin. Hy het gesê niemand is tot dusver in hegtenis geneem nie. Die polisie en metropolisie is op die toneel.